# JEGYZŐKÖNYV

amely készült **2017. március 29-én** Üröm Község Önkormányzat **Pénzügyi és Gazdasági Bizottságának** üléséről.

### **Az ülés helye**: Üröm Polgármesteri Hivatal tanácsterme

**Jelen vannak:** Bertalan János bizottság elnöke

Erdész Béláné bizottsági tag

Madarász Lászlóné bizottsági tag

Szabó Olga bizottsági tag

Ficze Bálint bizottsági tag

**Igazoltan távolmaradt**:

Kelemen Márta bizottsági tag

Szilvási Károly bizottsági tag

Buzás Katalin bizottsági tag

Storcz Botond bizottsági tag

**Bertalan János** **a bizottság elnöke** Üdvözlöm a megjelenteket, megállapítom, hogy a 9 fős bizottságból 5 fő jelen van, az ülés határozatképes, azt megnyitom. Jegyzőkönyvvezetőnek Varga Lászlónét, hitelesítőnek Erdész Bélánét javaslom megválasztani.

A bizottság egyhangúlag jegyzőkönyvvezetőnek Varga Lászlónét, Erdész Bélánét hitelesítőnek választotta meg.

Ezt követően a bizottság elnöke javaslatot tesz az ülés napirendjére. Javasolom az írásban kiküldött napirendek elfogadását, amennyiben nincs egyéb pótlólagos napirend.

A Pénzügyi és Gazdasági Bizottság egyhangúlag 5 igen, ellenszavazat és tartózkodás nélkül az alábbi napirendeket fogadta el:

1. Üröm Község Önkormányzat Képviselő-testületének \_\_\_/2017. (III.\_\_.) számú önkormányzati rendelete a 1/2016. (II.\_\_.) számú önkormányzati rendelet végrehajtásáról (zárszámadás), a 2016. évi pénzmaradvány elszámolásának, a vagyoni helyzet alakulásáról szóló tájékoztató véleményezése.

Előadó: Bizottság elnöke

1. A 2017. évi kátyúzási munkák elvégzésére benyújtott árajánlatok véleményezése.

Előadó: Bizottság elnöke

3.) A sportpályánál meghibásodott térfigyelő kamerájának lecserélésének véleményezése.

Előadó: Bizottság elnöke

4.) Az Üröm, Fő utca és Kert utca közötti 40 fm-en kiépítendő közvilágításra beérkezett árajánlatok véleményezése.

Előadó: Bizottság elnöke

5.) Az önkormányzat által fenntartott játszótereken szükségessé váló javítási munkákra beérkezett árajánlatokban bizottsági javaslat kialakítása

Előadó: Bizottság elnöke

6.) Üröm parkosított területeinek virágosítására beérkezett árajánlatok elbírálásában bizottsági javaslat kialakítása. (Templom tér, Polgármesteri Hivatal előtti tér, Fő utcai park)

Előadó: Bizottság elnöke

7.) Sáth Zoltán (Üröm, Kalmár u. 21. szám alatti lakos) kárigény bejelentésének véleményezése (NFT-331 forgalmi rendszámú gépjármű).

Előadó: Bizottság elnöke

8.) Javaslat megtárgyalása az Interwork Kft. megkeresése alapján, (temető lejárt sírhelyeinek felszámolása, urnasírhely bővítés), bizottsági állásfoglalás kialakítása.

Előadó: Bizottság elnöke

A Pénzügyi-és Gazdasági bizottság az elfogadott napirendeknek megfelelően megkezdte érdemi munkáját.

**1.) Napirendi pont:**

Üröm Község Önkormányzat Képviselő-testületének \_\_\_/2017. (III.\_\_.) számú önkormányzati rendelete a 1/2016. (II.\_\_.) számú önkormányzati rendelet végrehajtásáról (zárszámadás), a 2016. évi pénzmaradvány elszámolásának, a vagyoni helyzet alakulásáról szóló tájékoztató véleményezése.

Előadó: Pénzügyi bizottság elnöke

**Bertalan János a bizottság elnöke:**

Rendelettervezetet készített elő a Hivatal a 2016. évi költségvetés végrehajtására. Ebből egyértelműen megállapítható, hogy a tervezett bevételek 1 950 914 eFt-ra az-az 91 %-ra lettek teljesítve, míg a kiadásoknál a teljesítés 1 190 333 eFt az-az 56 %-os a teljesítés.

A bevételeket tekintve az összbevételen belül a teljesítések %-ban:

- Intézmények bevételeinél: 81 %

- Önkormányzat saját bevétel (adók) 73 %

- Támogatások bevételei: 100 %

- Tőke és felhalmozási bevételek: 61 %

- Átvett pénzeszközök: 97 % teljesítés

- intézményfinanszírozás bevételei: 91 %

Ha a százalékos teljesítéseket vizsgáljuk egyértelmű, hogy igen kedvezőek a bevételek. Az adóknál 73 %-os teljesítés a korábbi évek kintlévőségei kedvezőtlenebb képet mutatnak a teljesítésnél, a tőke és felhalmozási bevételnél pedig a tervezett ingatlan eladás nem volt realizálható.

A kiadásokat tekintve az 1 190 333 eFt kiadáson belül:

- személyi kiadások teljesítése: 94 %

- szociális hozzájárulási adó teljesítése: 96 %

- dologi kiadások teljesítése: 84 %

- pénzeszköz átadás teljesítése: 97 %

- szociális kiadások teljesítése: 93 %

A bér és dologi kiadások továbbá a járulékos költségek kiadásai igen kedvezően alakultak. Alulteljeítés a felújtás, illetve a beruházási kiadásoknál mutatkozik. A felújítások teljesítése – tekintettel arra, hogy a Művelődési Ház felújítása előirányzati szinten tervezve lett – igen alacsony, mindösszesen 1 % a teljesítés. Az okok ismertek. A Művelődési ház nem egy évre tervezett beruházás, hiszen az előkészítése is időigényes.

A beruházásokat tekintve a legnagyobb kiadási tétel az Iskola út 2. szám alatti ingatlan megvásárlása volt., mivel a terveztt útépítések is táhúzódtak 2017-re. Összesenben a tőke és felhalmozás kiadása 5 %-ra lett teljesítve.

Az önkormányzat összvagyonának alakulása a következő:

2015. december 31. állapot: 5 547 170 eFt

2016. december 31. állapot: 5 549 120 eFt, tehát vagyonvesztés nem volt, hanem, egy szerény mértékű emelkedés látszik.

Kérdés-észrevétel?

**Madarász Lászlóné:** A takarékoskodásnak nagyon örülök. A Művelődési Ház miért felújítás, miért nem beruházás.

**Bertalan János:** Amennyiben nincs több kérdés, úgy szavazásra bocsátom. Aki javasolja a Képviselő-testület felé a 2016. évi zárszámadás rendelet tervezetét, az kérem, hogy szavazzon

Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**11/2017. (III. 29.) számú határozata**

***Pénzügyi és Gazdasági Bizottság:***

1. A 2016-os gazdasági év költségvetésének végrehajtásáról előkészített önkormányzati rendelet-tervezetet megismerte.
2. Megállapítja, hogy összességében a bevételek teljesítése a 91 %-al kiemelkedően jó. A kiadások alacsonyabb teljesítési %-át a Művelődési Ház felújítási munkáinak időigényes előkészítése indokolja.
3. Megállapítja továbbá, hogy a teljesülés jó színvonalon történő működtetése biztosított volt, likviditási gondok a gazdasági év során nem merültek fel.
4. A vagyonmérleg adatai alapján egyértelmű, hogy vagyon vesztés nem volt, hanem egy szerény mértékű vagyongyarapodás állt be.
5. Összességében a 2016-os gazdasági évet a gazdálkodás és a feladatellátás szempontjából jónak és eredményesnek értékeli.
6. Mindezek alapján a zárszámadási rendelet-tervezetet annak mellékleteit és szöveges indokolását elfogadásra javasolja a Képviselő-testületnek.
7. Felkéri a bizottság elnökét, hogy a jelen határozatot a Képviselő-testület soron ülésén ismertesse.

**Határidő:** 2017. március 29.

**Felelős:** Bizottság elnöke

**2.) Napirendi pont:**

A 2017. évi kátyúzási munkák elvégzésére benyújtott árajánlatok véleményezése.

Előadó: Bizottság elnöke

**Bertalan János**: Két ajánlat érkezett a 2017. évi kátyúzási munkákra. A Nemesgép 2000. Zrt-től, illetve a Penta Kft-től. Viszonylag nehéz az összehasonlítás, mivel a Nemesgép egyösszegű ajánlatot adott, a Penta pedig munkafolyamatokra adta be ajánlatát.

Kérem ezért a bizottság tagjait, hogy mondják el véleményüket a megfelelő bizottsági javaslat kialakítása végett.

Kérdés-észrevétel?

**Madarász Lászlóné:** Nem megfelelő az árajánlat. Nehezen lehet összehasonlítani.

**Ficze Bálint**: Azt kell elfogadni, amelyik cégnek megfelelő és kedvezőbb az árajánlata.

Bertalan János: Amennyiben nincs több kérdés, úgy szavazásra bocsátom, aki támgoatja a Képviselő-testület felé, hogy a Nemesgép 2000 Zrt. árajánlata kerüljön elfogadásra, az kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm Község Önkormányzat Pénzügyi és Gazdasági Bizottságának**

**12/2017. (III. 29.) számú határozata**

***Pénzügyi és Gazdasági Bizottság:***

1) Javasolja a képviselő-testületnek, hogy a 2017. évi kátyúzási munkákra benyújtott ajánlatok közül, mint összességében a legkedvezőbb ajánlat, a Nemesgép 2000 Zrt. ajánlatát fogadja el.

2.) Felkéri a bizottság elnökét, hogy a jelen határozatot a testület soros ülésén ismertesse.

Határidő: 2017. 03. 29.

Felelős: bizottság elnöke

1. **Napirendi pont:**

A sportpályánál meghibásodott térfigyelő kamerájának lecserélésének véleményezése.

Előadó: Pénzügyi bizottság elnöke

**Bertalan János**: Egy kamera nem működik a Sportpályánál, ezért a javítására árajánlatot kért be a Hivatal. A BAngel szakcég ajánlata szerint nem gazdaságos a javítás új térfigyelő kamera felszerelését javasolja. Ennek nettó költsége meghaladja a 200 eFt-ot.

El kell dönteni, hogy javítás legyen, vagy új felszerelése.

Kérdés-észrevétel?

**Szabó Olga**: Mitől hibásodott meg a kamera?

**Bertalan János**: Az nem derült ki.

**Bertalan János:** Aki tehát az új térfigyelő kamera felszerelését támogatja a testület felé, az kérem, hogy szavazzon.

Pénzügyi és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta.

Üröm község Önkormányzat Pénzügyi és Gazdasági Bizottságának

**13/2017. (III. 29.) számú határozata**

***Pénzügyi és Gazdasági Bizottság:***

1. Javasolja a Képviselő-testületnek, hogy a B Angel ajánlatát az új térfigyelő felszerelésére fogadja el, mivel a régi javítása nem gazdaságos.
2. Felkéri a bizottság elnökét, hogy a jelen határozatot a Képviselő-testület

soros ülésén ismertesse.

**Határidő**. 2017. március 29.

**Felelős:** Pénzügyi bizottság elnöke

**4. napirendi pont**

Az Üröm, Fő utca és Kert utca közötti 40 fm-en kiépítendő közvilágításra beérkezett árajánlatok véleményezése.

Előadó: Pénzügyi Bizottság elnöke

**Bertalan János:** A közmeghallgatáson volt a lakosság részéről kérés, hogy a Fő utca és Kert utca között kb. 40 fm-en a közvilágítás legyen kiépítve. A hivatal három ajánlatot kért be. A legkedvezőbb ajánlatot az Urbavill Tervező és Szolgáltató Bt. adta 250 eFt+áfa összegben. A másik két cég, az Erve-Plan Mérnöki Iroda Bt. 330 000 Ft+ áfa, a Budai Villamos Tervező Kft. 350 000 + Áfa értékben adott ajánlatot.

Kérdés-észrevétel?

**Szabó Olga:** Ismerjük az Urbavill Bt. munkáját?

**Erdész Béláné**: Ez is napelemes lesz?

**Bertalan János:** Igen ismerjük a cég munkáját ez a közvilágítás nem napelemes lesz.

**Bertalan János**: Amennyiben nincs több észrevétel, úgy szavazásra bocsátom, aki az Urba ajánlatát támogatja elfogadásra az kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**14/2017. (III. 29.) számú határozata**

***Pénzügyi és Gazdasági Bizottság:***

1) Javasolja a képviselő-testületnek, hogy a Fő utca Kert utca közötti 40 fm-en a közvilágítás kiépítésére beérkezett ajánlatok közül Urbavill Bt. ajánlatát fogadja el 250 000 Ft + Áfa összeggel.

2) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2017.03.29.

Felelős: bizottság elnöke

**5.)** **Napirendi pont:**

Az önkormányzat által fenntartott játszótereken szükségessé váló javítási munkákra beérkezett árajánlatokban bizottsági javaslat kialakítása

Előadó: Bizottság elnöke

**Bertalan János**: A Sajo ABC Team Kft. a szokásos év eleji felmérése alapján a játszótereken szükséges javítási, karbantartási munkákra nyújtotta be árajánlatát bruttó 1 599 921 Ft-al. Ebben valamennyi játszótéren jelentkező munka benne van.

Még két ajánlat van 1 943 100 Ft, illetve 1 758 950 Ft-tal. Egyértelmű, hogy a legkedvezőbb ajánlatot a SAJO ABC Team Kft. adta.

Kérdés-észrevétel?

**Ficze Bálint:** Sűrűn kell a játszótereket karbantartani.

**Bertalan János**: Amennyiben nincs több észrevétel, úgy szavazásra bocsátom, aki támogatja a SAJO ABC Team ajánlatának elfogadását, mint a legkedvezőbb ajánlatot az, kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**15/2017. (III. 29.) számú határozata**

***Pénzügyi és Gazdasági Bizottság:***

1) Javasolja a testületnek, hogy az ürömi játszóterek meghibásodott játszótéri eszközeinek javítására beérkezett három árajánlat közül a SAJO ABC Team Kft ajánlatát fogadja el, mint a legkedvezőbb ajánlatot 1 599 921 Ft-tal.

2) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2017.03.29.

Felelős: bizottság elnöke

**6. napirendi pont**

Üröm parkosított területeinek virágosítására beérkezett árajánlatok elbírálásában bizottsági javaslat kialakítása. (Templom tér, Polgármesteri Hivatal előtti tér, Fő utcai park)

Előadó: Bizottság elnöke

**Bertalan János:** Időszerűvé váltak a tavaszi munkák elvégeztetése Üröm központjában is. Három munka területre kért be a Hivatal ajánlatot. Nevezetesen: Fő utcai park, Templom-Takarékszövetkezet előtti és a Polgármesteri Hivatal előtti térre. A három ajánlat közül a legkedvezőbb ajánlatot a Klorofil Kft. adta 4 480 941 Ft-tal. A másik két ajánlat 5 m Ft feletti.

Kérdés-észrevétel?

Nem volt.

**Bertalan János**: Amennyiben nincs több észrevétel, úgy szavazásra bocsátom, aki támogatja a Klorofil Kft ajánlatáta Képviselő-testületnek elfogadásra az kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**16/2017. (III. 29.) számú határozata**

***Pénzügyi és Gazdasági Bizottság:***

1) Támogatja és javasolja a Képviselő-testületnek, hogy az önkormányzat által fenntartott közparkok rendbetételére – virágosítására beérkezett árajánlatok közül a Klorofil Kft. ajánlatát, mint a legkedvezőbb ajánlatot fogadja el.

2) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2017.03.29.

Felelős: bizottság elnöke

**7. napirendi pont**

Sáth Zoltán (Üröm, Kalmár u. 21. szám alatti lakos) kárigény bejelentésének véleményezése (NFT-331 forgalmi rendszámú gépjármű).

Előadó: Bizottság elnöke

Bertalan János: Sáth Zoltán Kalmár utca 21. szám alatti lakos nyújtott be kárigényt, mivel gépkocsijávaban a Mészégető úton egy kátyúba hajtott és 501 eFt kára keletkezett. Rendőrt nem hívott, csupán a javítási költségeket próbálta dokumentálni.

Kérdés-észrevétel?

**Erdész Béláné**: Nem javasolom a támogatást.

**Szabó Olga:** Nem hívott rendőrt, nincs jegyzőkönyv róla.

**Bertalan János**: Amennyiben nincs több észrevétel, úgy szavazásra bocsátom, aki támogatja bizonyos összegig a keletkezett kár megtérítését a Képviselő-testületnek, az kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**17/2017. (III. 29.) számú határozata**

***Pénzügyi és Gazdasági Bizottság:***

1) Javasolja Képviselő-testületnek, hogy Sáth Zoltán kárigényét ne támogassa, tekintettel arra, hogy a kátyú balesetét egyértelműen nem tudta igazolni, hogy kinek a hibájából következett be.

2) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2017.03.29.

Felelős: bizottság elnöke

**8. napirendi pont**

Javaslat megtárgyalása az Interwork Kft. megkeresése alapján, (temető lejárt sírhelyeinek felszámolása, urnasírhely bővítés), bizottsági állásfoglalás kialakítása.

Előadó: Bizottság elnöke

**Bertalan János:** Elfogynak a sírhelyek, így a temető üzemeltetője az Interwork Kft. javaslatot tett a lejárt (25 évet meghaladó) sírhelyek felszámolására.

Javaslata lényeg, hogy nem kér külön díjat a sírkeretek és fejfák elbontásáért, de kéri, hogy az elbontásra kerülő sírhelyek 50 %-ra olyan kedvezményt kapjon, hogy ravatalozó használataként az önkormányzatnak fizetendő díjelengedésre kerüljön.

Ezt kb. 50 sírhelyet figyelembe véve 25 sírhelyre vonatkozik, ami 25 x 31 750 Ft az-az 793 750 Ft elengedését jelenti.

Kérdés-észervétel?

**Erdész Béláné**: Szerintem ez korrekt ajánlat.

**Vidákovits Tibor**: Nem értek egyet teljesen, az elbontott kövek némelyike nagyon értékes. Ezek maradhatnának a temetőben emléknek.

**Madarász Lászlóné**: Ez svábfalu, utódoknak emlék.

**Bertalan János**: Újra tárgyalást tartok szükségesnek.

**Bertalan János**: Amennyiben nincs több észrevétel, úgy szavazásra bocsátom, aki támogatjaa kérelmet, az kérem, hogy szavazzon.

A Pénzügyi- és Gazdasági Bizottság 5 igen szavazattal, ellenszavazat és tartózkodás nélkül az alábbi határozatot hozta:

**Üröm község Önkormányzat Pénzügyi és Gazdasági Bizottságának**

**18/2017. (III. 29.) számú határozata**

***Pénzügyi és Gazdasági Bizottság:***

1. Nem javasolja elfogadásra a Képviselő-testület felé, hogy az elbontásra kerülő sírhelyek után a ravatalozó Interwork Kft. által történő igénybevétel esetén az elbontott sírhelyekre kedvezményt kapjon.
2. Javasolja a napirend újratárgyalását, melyben kerüljön kimutatásra, hogy hány sírhelynek járt le a megváltása.

3) Felkéri a bizottság elnökét, hogy a jelen határozatot a képviselő-testület soros ülésén ismertesse.

Határidő: 2017.03.29.

Felelős: bizottság elnöke

**További napirend, illetve hozzászólás hiányában Bertalan János elnök az ülést 17.00 órakor bezárta.**

Üröm, 2017. március 29.

Varga Lászlóné Bertalan János

jegyzőkönyvvezető elnök

jegyzőkönyv hitelesítő bizottsági tag:

…………………….